
A pedagógus neve: Terdikné dr. Takács Szilvia
Tantárgy: Magyar irodalom
Témakör: József Attila
Évfolyam: 12. (13.)
Osztály: 13.C.
Az óra témája: A gyermekség és árvaság motívuma József Attila költészetében II. 
Az óra cél- és feladatrendszere: 
Az egyes pályaszakaszok áttekintése után jellegzetes motívumok vizsgálata a költő életművében néhány költemény elemzésén keresztül – az előző óra témájának folytatása, itt különösen a kései József Attila versek feldolgozása. A tanulók kritikai gondolkodásának, vitakultúrájának  fejlesztése személyes életvezetési kérdések kapcsán. Verselemző képességek fejlesztése

Felhasznált források: Németh G. Béla: Az önmegszólító verstípusról

Dátum: 2014. február 3. 

	IDŐKERET
	AZ ÓRA MENETE
	NEVELÉSI-OKTATÁSI STRATÉGIA
(MÓDSZEREK, ESZKÖZÖK, TANULÓI MUNKAFORMÁK)
	MEGJEGYZÉSEK

	3 perc
	Egy tanuló elmondja egyik választott József Attila memoriterét
	A memoriter egyrészt megteremti az óra elején az irodalmi atmoszférát, a tanulókat a szereplésre, az értelemtükröző szövegmondásra szoktatja. Mivel szabadon választott memoriterekről van szó, a tanulók ízlése is érzékenyen megmutatkozik.
	

	10 perc
	Szóbeli felelet
	Ismeretek elsajátításának és alkalmazásának ellenőrzése.
	

	2 perc
	Karóval jöttél
	A költemény felolvasása.
	

	5 perc
	Házi feladat ellenőrzése:
 Karóval jöttél: a gyermekség motívumainak megnevezése.
· jöttél (értelmezése: a születésre utal)
· aranyat ígértél nagy zsákkal anyádnak (a gyermek nem reális tervei)
· csücsülsz (gyermeknyelv)
· tejfog
· magadat mindig kitakartad / sebedet mindig elvakartad (kisgyerekre jellemző)
	
Tanulói munkák felolvasása.  A tanulók kommentálják, kiegészítik egymás házi feladatait. Amennyiben hiányos volt, tanári segítséggel pótolják, hiszen a házi feladat egyben a verselemzés első pontja is.
	Van teljes körűen megoldott házi feladat, van, aki csak aláhúzogatta a szövegben: pontosabb utasítás kell.

	3 perc
	Annak megfigyelése, hogy a gyerekkori elképzelések, vágyak hogyan állíthatók szembe a felnőttkori realitással. Példák keresése.
· aranyat ígértél – itt csücsülsz
· híres vagy – ezt akartad
· tejfog – kő
· siettél ­ elmaradtál
	Aktív párbeszéd. A tanulók megfigyelései, válaszai alapján jegyzetkészítés. 
Egyben a logikus gondolkodást fejlesztő feladat is.
	

	2 perc
	A fentiekből következően: létösszegzés.

	Tanult fogalom felidézése, ismétlése.
	

	4 perc
	Az önmegszólító verstípus (Németh G. Béla tanulmánya alapján)
	Új fogalom megismerése, jegyzetelés.
Az új fogalom definíciója után a költemény megfeleltetése a fogalomnak.
	

	3 perc
	Szerkezet, ritmika vizsgálata: széteső elme – szigorú szerkesztettség.

A költemény formája: népdalszerű (rím és ritmus).
	A tanulók logikai készségének fejlesztése, ok-okozati viszonyok felderítése.
Verstani ismeretek felidézése.
	

	1 perc
	Ajánlás: További önmegszólító versek elolvasása (Tudod, hogy nincs bocsánat, Légy ostoba, Ne légy szeles).
	A tanulók ösztönzése további irodalmiélményszerzésre
	

	2 perc
	Talán eltünök hirtelen
	A költemény felolvasása.
	

	
10 perc
	Azonos vonások keresése a Karóval jöttél és a Talán eltünök hirtelen… között.
motívumok szintjén:
· pazarlás
· gyermekkori vágyak és felnőttkori eredmények szembeállítása
· ember és küldetése ellentéte
· anya-motívum
· halál motívum
	Eleinte néhány perces önálló munka.

Aktív párbeszéd minden részfeladatnál, a megállapítások vázlatszerű lejegyzése.

Összehasonlítói kompetenciák- az érettségi előtt közvetlenül fontos, hiszen a költemények összehasonlító elemzése lehetséges feladat.

Irodalomelméleti alapfogalmak ismétlése, ismeretének ellenőrzése (mi a motívum, hangnem, verstípus).

	

	
	hangnem szintjén:
elégikus vonások, de az elégiánál racionálisabb, kérlelhetetlen és szigorú magával szemben
	
	

	
	verstípus alapján:
a Karóval jöttél önmegszólító, a Talán eltünök hirtelen… E/1-ben, mindkettő létösszegpő
	
	

	
	szerkesztésmód, nyelvhasználat szintjén: 
hasonló szerkesztésmód: honnan indult – hova jutott – mi a következménye (logikus felépítés)
nyelvhasználat: választékos, de nincsenek bonyolult mondatszerkezetek, a költői képek leegyszerűsödnek.
	
	

	2 perc
	Összefoglalás: 
József Attila kései költészetében nagy hangsúlyt kap a létösszegzés. Józanul tekint vissza az életére, számadásaiban mindig azt állapítja meg, hogy lehetőségei és ereje szemben álltak vágyaival, feladatával küldetésével ( „nem ember szívébe való nagy kínok késeivel játszom”). Verseiben állandó szereplő valamilyen formában az anya- és a gyermek-kép.
	
	A két óra anyagának összefoglalására azért van szükség, mert a tanulók számára kiírt érettségi tétel a gyermekség-árvaság motívumra épül.








